Skilaboð íslenskra stjórnvalda , sem settu í stjórnarsáttmálann að þau vildu auka traust á íslenskum stjórnmálum , eru þessi : Ef þú ert ríkur og gráðugur og stelur aleigu fátæks fólks í Afríku og færir í skattaskjól er hringt í þig og spurt hvernig þér líði . Þegar þú stelur framtíð fátækra barna , hreinu vatni , mat og skólagöngu , er það foreldrum þeirra að kenna . Skilaboð íslenskra stjórnvalda , sem settu í stjórnarsáttmálann að þau vildu auka traust á íslenskum stjórnmálum , eru þessi : Ef þú ert ríkur og gráðugur og stelur aleigu fátæks fólks í Afríku og færir í skattaskjól er hringt í þig og spurt hvernig þér líði . Þegar þú stelur framtíð fátækra barna , hreinu vatni , mat og skólagöngu , er það foreldrum þeirra að kenna . Kristján Þór verklausKristján Þór Júlíusson sjávarútvegsráðherra hefur sagt sig frá öllum Samherjamálum og er samkvæmt því nær verklaus . Eftir að hafa fengið blessun ríkisstjórnarinnar flaug hann samt norður og fór í partí til að fagna nýju frystihúsi Samherja . Mynd : Pressphotos Karlmaður á Norðurlandi eystra var í ársbyrjun dæmdur í tveggja mánaða fangelsi fyrir að stela sex þúsund krónum úr kaffisjóði Hjálpræðishersins . Þá þurfti hann að greiða 519 þúsund krónur í málskostnað . Þannig virkar réttvísin fyrir venjulegt ógæfufólk . Það hefði verið saga til næsta bæjar ef dómsmálaráðherra hefði hringt áhyggjufullur í manninn sem stal kaffisjóði Hjálpræðishersins og spurt hvernig honum liði að hafa verið gripinn við að stela og fjármálaráðherra hefði sagt að kaffisjóðurinn hefði legið á glámbekk og herinn gæti sjálfum sér um kennt . Og svo hefðu ráðherrarnir flogið norður til að halda upp á afmælið hans . Stjórnendur Samherja á Norðurlandi eystra stálu ekki sex þúsund krónum úr kaffisjóði til að kaupa brennivín . Þeir sölsuðu undir sig þriðjungi af öllum hrossamakrílkvóta Namibíu með því að greiða spilltum ráðherrum á annan milljarð króna í mútur . „ Auðvitað er rót vandans í þessu tiltekna máli , veikt og spillt stjórnkerfi í landinu , “ sagði Bjarni Benediktsson fjármálaráðherra og átti við Namibíu en ekki Ísland . Kristján Þór Júlíusson sjávarútvegsráðherra hafði áhyggjur af vini sínum og samherja í lífinu og var efst í huga hvernig honum liði . Það er bara mannlegt . Um leið er þó alveg ljóst að þessi vinátta og störf og stjórnarformennska fyrir Samherja í fortíðinni er ekki til þess fallin að auka traust á því að málið verði tekið föstum tökum . Þess vegna hefði hann átt að bjóðast til að víkja . Og ef ekki , átti forsætisráðherra að hafa vit fyrir honum . Undanhaldið hefur ekki farið framhjá neinum . Það hefur verið greint frá því að formleg rannsókn sé hafin hjá héraðssaksóknara . En af hverju hefur ekki verið gerð húsleit í höfuðstöðvum Samherja og tengdra fyrirtækja ? Af hverju er Þorsteinn Már , aðalpersóna í Samherjamálinu , ekki í gæsluvarðhaldi vegna rannsóknarhagsmuna ? Er það vegna þess að embættismenn óttast tvískinnung stjórnvalda og vilja ekki bergja á þessum baneitraða kaleik ? „ Eftir að hafa fengið blessun ríkisstjórnarinnar flaug hann samt norður og fór í partí til að fagna nýju frystihúsi Samherja “ Jú , það á að setja einhverja aukapeninga í lögregluna og skattinn en rannsóknin hlýtur samt sem áður að hafa farið á fullt strax . Það verður að rannsaka lögbrot án tillits til væntanlegra fjárveitinga í svona stóru og umfangsmiklu máli . Og ætti fólk ekki að verða vart við það ? Eina rannsóknin sem virðist komin almennilega í gang er rannsókn fyrirtækisins sem segist vera að rannsaka sig sjálft og býðst nú til að gera það í samstarfi við opinbera aðila og samherja í ríkisstjórn sem hafa þegið milljónir í kosningasjóði sína af fyrirtækinu . Meðan á öllu þessu stendur er verksmiðjuskip Samherja að moka upp afla í landhelgi Namibíu og flytja yfir í flutningaskip . Það er verið að bjarga verðmætum til Vesturlanda frá örbjarga fólki í Afríku áður en þessi matarhola lokast . Kristján Þór Júlíusson og Katrín Jakobsdóttir eru samherjar í ríkisstjórn . Hún hefur sagt að Kristján Þór njóti trausts hennar í embætti enda hafi hann ekki brotið lög . Hún segist vona að það verði friður um Kristján Þór . Hann hefur líka sagt sig frá öllum Samherjamálum og er samkvæmt því nær verklaus . Eftir að hafa fengið blessun ríkisstjórnarinnar flaug hann samt norður og fór í partí til að fagna nýju frystihúsi Samherja . Þá fól hann flokksfélaga sínum og fyrrverandi ráðherra , sem nú starfar hjá Alþjóðamatvælastofnuninni , að rannsaka viðskiptahætti útgerða í þróunarlöndunum í kjölfar Samherjamálsins . Hann hefur líka óskað eftir því á síðustu dögum að nefnd sem átti að skoða hvort lögum um kvótaþak væri framfylgt , en Samherji er grunaður um að hafa sniðgengið þau , skili tillögum í janúar . Blaðamenn klóra sér nú í kollinum enda óljóst hvernig þetta samræmist því að víkja í öllum málum sem varða fyrirtækið . Ríkisstjórnin setti sér það markmið að auka traust á íslenskum stjórnmálum . Það hefur ekki gengið eftir og er í sögulegu lágmarki . Og af hverju ætli það nú sé ? Ríkisstjórnin verður að standa með almenningi og sýna það í verki . Þetta hálfkák er óboðlegt . Það þarf að setja á fót sérstaka rannsóknarnefnd Alþingis til að taka á Samherjamálinu og miða að því að hún skili sem fyrst . Slík nefnd þarf að fjalla um málið í heild sinni , þar með talið gjafakvótann , ítök fyrirtækisins í viðskiptalífi , stjórnmálum og fjölmiðlum . Samhliða því þarf að ákveða upp á nýtt hvernig við förum með kvótann þannig að almenningur hér fái notið afrakstursins af auðlindum sínum en ekki bara örfáir samherjar í viðskiptalífi og stjórnmálum . Vonandi verður engin sátt um minna en það . Namibískir sjómenn mótmæla og ákærðu verða áfram í gæsluvarðhaldi Sexmenningarnir sem ákærðir eru í Namibíu vegna upplýsinga úr Samherjaskjölunum verða í gæsluvarðhaldi fram í febrúar .